Nuorten laulu
Auki meille elon ukset
 eespäin kuljetaan,
 alas kurjat kuvailukset
 päivään halataan.
 Meitä hurmaa päivän valo
 kahleet katkotaan,
 rinnat täyttää kevät jalo
 liput liehumaan.

 Kaunis meidän matkan määrä
 kevät kansallen,
 kahli meit ei kaava väärä
 luulot syksyjen.
 Voittoon kulkee nuorten matka
 valkovuorillen,
 toivo, nuorten siivet jatka
 rinnat syttäen.

 Ympärillä syksyn mahti
 virta kyynelten,
 aika, ankara on vahti
 tiedon lähteiden.
 Kääpiöitä aika meistä
 tahtois takoa
 irti kevään säveleistä
 meidät temmata.

 Tunne nuori kevääs hetki
 ylös kohoa,
 ala aamuhusi retki,
 huomen valloita.
 Syksys synkeä jo murra
 kuule kutsua,
 kyllin kyynelis sait surra
 itses kohota.

Mikko U[otinen].

Lähde: Työmiehen Illanvietto 1906, n:o 13.

Laulut
Mikko Uotinen
Runot
Työmiehen Illanvietto
1906